hotchpotch/miracl-hf-unified huggingface dataset:
एडवर्ड मॉर्गन फार्स्टर
एडवर्ड मॉर्गन फार्स्टर (Edward Morgan Forster ; १८७९ - १९७०) - अंग्रेजी उपन्यासकार और आलोचक थे।
इनका जन्म लंदन में हुआ। शिक्षा कैंब्रिज विश्वविद्यालय में हुई। कैंब्रिज में अपने ट्यूटर, नथेनियल वेड, के प्रभाववश प्राचीन ग्रीक और रोमन साहित्य और स्वयं ग्रीस में उसकी रुचि जाग्रत हुई। इसी कारण साहित्यरचना का श्रीगणेश उसने पौराणिक कथाओं की शैली में लिखी हुई कहानियों द्वारा किया, जो बाद में 'दि सेलेशल ऑम्नीबस' (१९११) और 'दि इटर्नल मोमेंट' (१९२८) नामक संग्रहों में पुन: प्रकाशित हुई। जब १९०३ में उसके मित्र लोज डिकिंसन तथा वेड इत्यादि ने 'दि इंडिपेंडेंट व्यू' की स्थापना की तो वह इसमें स्थायी रूप से लिखने लगा।
इसके उपरांत एक वर्ष उसने इटली और ग्रीस में बिताया। उसका प्रथम उपन्यास 'व्हेयर ऐंजेल्स फियर टु ट्रेड' (१९०५) इटली में ही लिखा गया। इसके बाद 'दि लांगेस्ट जर्नी (१९०७) और 'ए रूम विद ए व्यू' (१९०८) प्रकाशित हुए। 'हावर्ड्स एंड' (१९१०) में उसकी प्रतिभा ने पूर्ण परिपक्वता प्राप्त की। अपने सभी उपन्यासों में वह परंपरा और रूढ़ि का आलोचक रहा है।
१९१२ और १९२२ में उसने भारत की यात्रा की। इसी के फलस्वरूप १९२४ में उसका सर्वप्रसिद्ध उपन्यास 'ए पैसज टु इंडिया' प्रकाशित हुआ। इससे उसकी ख्यात बहुत बढ़ी। राष्ट्रों, जातियों और व्यक्तियों के बीच जो कृत्रिम बाधाएँ खड़ी हो गई हैं उन्हें दूर करने के प्रयत्नों में जो सफलता हाथ लगती है उसी का चित्रण इस उपन्यास में अंग्रेजों और भारतीयों के माध्यम से किया गया है। सामान्य ब्रिटिश जनता को भारतीयों के असंतोष का ज्ञान करने में इस रचना में बड़ी सहायता की।
१९२७ में फार्स्टर कैंब्रज में 'फेलो' नियुक्त हुआ। इसी वर्ष उसने वहाँ 'ऐस्पेक्ट्स ऑव दि नॉबेल' पर भाषण दिए। उपन्यास कला के अध्ययन में इस पुस्तक का महत्वपूर्ण स्थान है।
उसकी कुछ अन्य पुस्तकें हैं- 'एबिंजर हार्वेस्ट' (१९३६), 'रीडिंग ऐज़ यूजुअल' (१९३९), 'नार्डिक' ट्वाइलाइट' (१९४०), टू चियर्स फॉर डेमोक्रेसी' (१९५१) जिसमें पहले अलग से प्रकाशित कई रचनाएँ संगृहीत हैं, तथा 'दि हिल ऑव देवी' (१९५३)।
1937 में 'रायल सोसायटी ऑव लिटरेचर' ने उसे 'बेंसन पदक' प्रदान किया, और १९५३ में 'कंपैनियन ऑव ऑनर' की उपाधि प्रदान की गई।
राधिका मदन
राधिका मदन एक भारतीय टेलीविजन अभिनेत्री हैं।.शक्ति अरोड़ा के साथ कलर्स टीवी पर इशानी (नायिका) के रूप में अपने कैरियर की शुरुआत करने से पहले, मदन ने नई दिल्ली में एक नृत्य प्रशिक्षक के रूप में काम किया। वर्तमान में, यह कलर्स टीवी पर प्रसारित एकता कपूर के शो मेरी आशिकी तुम से ही में इशानी की प्रमुख भूमिका में हैं। बेस्ट स्टाइलिश जोड़ी के लिए टेलीविज़न स्टाइल अवार्ड्स की ओर से शक्ति अरोड़ा के साथ सर्वश्रेष्ठ स्टाइलिस्ट जोड़ी पुरस्कार से सम्मानित किया गया। मदन ने हाल ही में ज़ी गोल्ड अवार्ड्स में बेस्ट डेब्यू अभिनेता का पुरस्कार जीता। मदन को दिल्ली में एक इवेंट के भीड़ ने घेर लिया गया था। वह डांस रियलिटी शो झलक दिखला जा 8 में दिखाई दे रही हैं, और इनकी फ़ैन फॉलोइंग (प्रशंसकों की संख्या) भी काफ़ी अच्छी है।
शक्ति अरोड़ा
शक्ति अरोड़ा ( जन्म 16 मई 1986) एक भारतीय टेलीविजन अभिनेता है। ये पवित्र रिश्ता डॉ॰ ओनिर दत्त तथा बा बहु और बेबी नाटक में जिगर की भूमिका के लिए जाना जाता है। शक्ति अरोड़ा ने टैरो कार्ड पढ़ना भी सीख है। इन्होंने तेरे लिए में तपोष की भूमिका निभाई है और वर्तमान में मेरी आशिक़ी तुम से ही में इशानी उर्फ़ राधिका मदन के साथ भूमिका रणवीर (आर वी) रहे हैं।
शक्ति ने "बा बहु और बेबी" में जिगर अरविन्द ठक्कर की भूमिका के साथ अपनI अभिनय कैरियर शुरू किया। उन्होंने कामरान के रूप में लेफ्ट राइट लेफ्ट में और सुमित के रूप में दिल मिल गए में कैमेयो किये। हालांकि, स्टार प्लस पर तेरे लिए (टीवी श्रृंखला) ने उन्हें काफी सफलता दी। इसमें इन्होंने फीमेल लीड के भाई तापस बिमलेदु बनर्जी की भूमिका निभाई। शो 2 अप्रैल 2011 को समाप्त हो गया।
अगले जनम मोहे बिटिया ही कीजो में मुकुल नामक नकारात्मक भूमिका की। उन्होंने ज़ी टीवी के स्पिन-ए-टेल मनोरंजन शो संस्कार लक्ष्मी नये पुरुष नेतृत्व अंगद विजय पुरोहित की भूमिका निभाई। उन्होंने महिला नायक लक्ष्मी के दूसरे पति की भूमिका निभाई। बाद में उन्हें ज़ी टीवी पर बालाजी टेलीफिल्म्स ने अपने शो पवित्र रिश्ता में समानांतर नेतृत्व डॉ ओनिर दत्त की भूमिका की पेशकश की थी। इसमें इन्होंने एक सफल चिकित्सक और पूर्वी देशमुख (आशा नेगी) के पूर्व पति की भूमिका निभाई है।
बिंदास के ये है आशिक़ी शो पर वह मयंक की भूमिका निभाई है, इसके अतिरिक्त एम टी वी पर भी ये दिखाई दिए और, इस समय वह एकता कपूर के शो मेरी आशिक़ी तुमसे ही में राधिका मदन के विपरीत रणवीर सिंह वाघेला की प्रमुख भूमिका निभा रहे है। इस नाटक ने इन्हें उचित लांच दिया और इससे इन्होंने एक बड़ी प्रशंसक आधार हासिल किया है।
शक्ति ने अलग-अलग भूमिकाओं में अपने विभिन्न प्रदर्शन के लिए पुरस्कार जीता है।
शक्ति अरोड़ा ने दो शो की मेजबानी की है। 2012 में, शक्ति अरोड़ा ने इमेजिन टीवी पर एक टीवी श्रृंखला ज्ञान गुरु की मेजबानी की, यह एक संस्कृति आधारित क्विज शो था। इस शो ने उसे और अधिक लोकप्रिय बना दिया है और इन्हें सभी आयुवर्ग के प्रशंसक प्राप्त हैं। 2013 में, शक्ति अरोड़ा ज़ी क्यू पर साइंस विद ब्रेनकैफ़े की मेजबानी की।
शक्ति अरोड़ा भी नेहा सक्सेना के साथ चैनल बिग मैजिक पर एक कुकरी शो रसोई की रानी में भाग लिया। इन्होंने अपनी गर्लफ्रेंड नेहा सक्सेना के साथ नच बलिए बुलाया रियलिटी शो में भाग लिया है, लेकिन व्यक्तिगत कारणों की वजह से शो को छोड़ दिया। शक्ति ने कलर्स टीवी पर एक खाना पकाने शो फराह की दवात में भी शिरकत की। ज़िंग चैनल पर प्यार तूने क्या किया नाटक में एक इतिहास के शिक्षक चार्ली चौहान के समक्ष अविनाश की भूमिका निभाई।
शक्ति अरोड़ा ने नेहा सक्सेना के साथ बेटी फाउंडेशन के लिए आईआईजेडब्लू 2013 में रैंपवॉक की।
शक्ति अरोड़ा ने मृणालिनी त्यागी के साथ ईस्टर्न ब्राइड फेयर में प्रचार के लिए डरबन, दक्षिण अफ्रीका का दौरा किया।
शक्ति रेड बस के विज्ञापन में और सुजुकी के एक टेलीविजन विज्ञापन में दिखाई दिये हैं। स्मृति खन्ना के जो मेरी आशिक़ी तुमसे ही में इनकी सह-कलाकारों हैं के साथ आर-प्योर मसाले के विज्ञापन में देखा जा सकता है।
निक्टोजन
निक्टोजन (Pnictogen) आवर्त सारणी (पीरियोडिक टेबल) के १५वें स्तम्ब्भ के रासायनिक तत्वों को कहा जाता है। इसे नाइट्रोजन परिवार भी कहते हैं। इस समूह के तत्व नाइट्रोजन (N), फास्फोरस (P), आर्सेनिक (As), एन्टिमोनी (Sb), बिस्मथ (Bi) और कृत्रिम तत्व उनुनपेन्टियम (Uup) हैं।
पंकज त्रिपाठी
पंकज त्रिपाठी एक भारतीय फ़िल्म अभिनेता हैं। इन्होंने कई फ़िल्मों में कार्य किया है। पंकज त्रिपाठी ने रन फ़िल्म से अपनी शुरुआत की थी। जो 14 मई 2004 को रिलीज़ हुई थी। वह 2018 की वेब सीरीज़ मिर्जापुर और मिर्जापुर सीज़न 2 अमेज़न प्राइम पर उपलब्ध है और 2019 में वेब सीरीज़ सेक्रेड गेम्स नेटफ्लिक्स पर उपलब्ध है।
फॉक्सकोन्न
हॉन हाई प्रिसिजन इंडस्ट्री कं, लिमिटेड(Hon Hai Precision Industry Co., Ltd.), जो फॉक्सकॉन टेक्नोलॉजी ग्रुप(Foxconn Technology Group) के नाम से कारोबार करता है तथा जिसे फॉक्सकॉन के नाम से जाना जाता है, एक ताइवानी बहुराष्ट्रीय इलेक्ट्रॉनिक्स अनुबंध विनिर्माण कंपनी है। इसका मुख्यालय ताइवान के न्यू ताइपेई के तुचेंग में है। आज, यह दुनिया में इलेक्ट्रॉनिक्स विनिर्माण सेवाओं का सबसे बड़ा प्रदाता है और राजस्व के आधार पर चौथी सबसे बड़ी सूचना प्रौद्योगिकी कंपनी है। कंपनी ताइवान में सबसे बड़ा निजी नियोक्ता है [ और दुनिया भर में सबसे बड़े निजी नियोक्ताओं में से एक है।इसके संस्थापक और अध्यक्ष टेरी गॉ हैं। यह भारत में चेन्नई, तमिलनाडु में 2006 से है।
डाइरेक्टएक्स
डाइरेक्टएक्स (अंग्रेज़ी:DirectX) माइक्रोसॉफ़्ट का मल्टीमीडिया से जुड़ा एक "एपीआई" है। यह कोई खेल खेलने और वीडियो देखते समय काम आता है। यह माइक्रोसॉफ़्ट के संचालन प्रणाली पर कार्य करता है। इसका नाम "डाइरेक्ट एक्स" के इसके वास्तविक नाम में एक्स के स्थान पर अलग अलग नाम होता है। जैसे "डाइरेक्टड्रॉ", "डाइरेक्ट3डी" आदि।
यह विंडोज विस्टा या उसके आगे के अनुप्रयोग के लिए बना है। इसमें जो अनुप्रयोग डाइरेक्टएक्स 10 के लिए बनाए गए हैं, वह विंडोज एक्सपी में कार्य नहीं करेगा। इसके लिए डाइरेक्टएक्स 10 को डाइरेक्टएक्स 9.0सी के मार्ग पर रखना होगा। यह नए एक्सपी पर उपलब्ध है। यह विंडोज विस्टा, विंडोज 7 और विंडोज 8 पर कार्य करता है। यह 3डी में अच्छी तरह से देखने के लिए बनाया गया है। इसे माइक्रोसॉफ्ट ने विंडोज 10 के लिए बनाया था। यह 11 से 50%-70% अधिक बेहतर है।
समूह ३ तत्व
समूह ३ तत्व (Group 3 element) आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में स्कैण्डियम (Sc) और इत्रियम (Y) हमेशा शामिल किये जाते हैं लेकिन इसके अन्य सदस्यों को लेकर रसायनशास्त्रियों में मतभेद है। कुछ के अनुसार इसमें इन दोनों के अलावा केवल लैन्थनम (La) और एक्टिनियम (Ac);
समूह ४ तत्व
समूह ४ तत्व (Group 4 element) आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में टाइटानियम (Ti), ज़र्कोनियम (Zr), हाफ्नियम (Hf) और रदरफोर्डियम (Rf) तत्व शामिल हैं।
बेगम पारा
बेगम पारा (जन्म 25 दिसम्बर 1926 - मृत्यू 8 दिसम्बर 2008) एक भारतीय फ़िल्म अभिनेत्री थी। इन्होंने कई फ़िल्मों में कार्य किया।
खुल जा सिमसिम
खुल जा सिमसिम एक जादुई वाक्य है, जिसके द्वारा अली बाबा और चालीस चोर एक गुफा में रखे खजाने तक पहुँचने के लिए करते थे। इसमें यह शब्द बोलने पर गुफा का द्वार अपने आप ही खुल जाता था। इसे बन्द करने के लिए बन्द हो जा सिमसिम कहते थे।
अली बाबा (1940 फ़िल्म)
अली बाबा एक भारतीय हिन्दी फ़िल्म है, जिसका निर्देशन महबूब ख़ान ने किया है। इस फ़िल्म के संगीतकार अनिल बिसवास थे। और इसके गाने के बोल सफदर आह ने लिखे थे। यह फ़िल्म इसी शीर्षक के साथ पंजाबी भाषा में भी अनुवादित हुई थी। इसमें मुख्य किरदार में सुरेन्द्र, सरदार अख्तर, ग़ुलाम मोहम्मद और वहीदान बाई थे।
यह कहानी अली बाबा की कहानी पर आधारित है। जिसमें अली बाबा को खुल जा सिमसिम नामक एक वाक्य से एक गुफा का द्वार खुल जाता है।
के॰ आसिफ़
के॰ आसिफ़ (14 जून 1922 – 9 मार्च 1971) एक भारतीय फ़िल्म निर्देशक ,फ़िल्म निर्माता तथा पटकथा लेखक थे। ये मुख्य रूप से 1960 में बनी मुग़ल-ए-आज़म के लिए जाने जाते है। वह उत्तर प्रदेश के इटावा में पैदा हुए थे। महज आठवीं जमात तक पढ़े थे। पैदाइश से जवानी तक का वक्त गरीबी में गुजारा था। फिर उन्होंने भारतीय सिनेमा के इतिहास की सबसे बड़ी, भव्य और सफल फिल्म का निर्माण किया। यह इसलिए मुमकिन हुआ, क्योंकि उन्हें सिर्फ इतना पता था कि उनकी फिल्म के लिए क्या अच्छा है और क्या बुरा.हम बात कर रहे हैं फिल्म इंडस्ट्री के महान डायरेक्टर्स में से एक करीमुद्दीन आसिफ की, जिन्हें लोग के. आसिफ के नाम से जानते हैं और वह फिल्म थी ‘मुगल-ए-आजम’.आसिफ का जन्म 14 जून, 1922 को हुआ था और 9 मार्च, 1971 को वह इस दुनिया से रुख्सत हो गए।
नासीर ख़ान (अभिनेता)
नासीर ख़ान (जन्म 1924-मृत्यु 1974) एक भारतीय तथा पाकिस्तानी अभिनेता थे। ये दिलीप कुमार के छोटे भाई थे।
उच्चतापसह धातु
उच्चतापसह धातु (Refractory metal, अर्थ: ऊंचा तापमान सहने वाली धातु) धातुओं की एक श्रेणी है जो अत्याधिक सख़्त होती हैं और बिना आकार खोये ऊँचा तापमान सह सकती हैं। इस श्रेणी में कौन-सी धातु शामिल है और कौन-सी नहीं इस बात को लेकर वैज्ञानिकों में मतभेद है, लेकिन आमतौर पर आवर्त सारणी (पीरियोडिक टेबल) की ५वीं कतार के दो तत्व - नायोबियम (Nb) व मोलिब्डेनम (Mo) - और ६ठीं कतार के तीन तत्व - टैंटेलम (Ta), टंग्स्टन (W) व रीनियम (Re) - इसमें शामिल माने जाते हैं। इन सभी का पिघलाव तापमान २००० °सेंटीग्रेड से अधिक होता है और साधारण तापमान पर यह सभी अधिक कठोरता प्रदर्शित करते हैं। यह अन्य तत्वों के साथ रासायनिक अभिक्रियाओं (रियेक्शन) में भी असानी से भाग नहीं लेते और अपनी शुद्धता बनाये रखते हैं। इन कारणों से औज़ारों और औद्योगिक प्रयोगों के लिये यह बहुत भरोसेमंद होते हैं।
समूह ५ तत्व
समूह ५ तत्व (Group 5 element) आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में वनेडियम (V), नायोबियम (Nb), टैंटेलम (Ta) और डब्नियम (Db) तत्व शामिल हैं। इनमें से पहले तीन प्रकृति में मिलने वाले उच्चतापसह धातु हैं, जबकि डब्नियम प्रयोगशाला में बनाया गया एक कृत्रिम तत्व है।
कलायत
कलायत (En: Kalayat) भारत के हरियाणा राज्य के कैथल ज़िले में स्थित एक नगर है।
कलायत एक ऐतिहासिक शहर है। यहाँ दो ऐतिहासिक मंदिर हैं जो ईंटों के मंदिर अथवा ब्रिक टेम्पल (Bricks Temple) के नाम से मशहूर है जो किंवदंतियोंं के अनुसार महाभारत काल के माने जाते हैं। हालांकि पुरातत्व विभाग के अनुसार ये मंदिर गुर्जर प्रतिहार राजवंश के समय के हैं। प्राचीन ग्रंथों में इस स्थान का नाम "कपिलायत" अथवा "कपिलायतन" मिलता है जो कि ऋषि कपिल के नाम पर है। कलायत में पहली बार 1967 में विधानसभा चुनाव हुआ था। 2005 तक यह सुरक्षित क्षेत्र था। इसे 2009 में जनरल कैटगिरी में शामिल किया गया। 2009 में इनेलो पार्टी के उम्मीदवार रामपाल माजरा यहां से विधायक चुने गए। 2014 के विधानसभा चुनाव में निर्दलीय विधायक भाई जयप्रकाश विधायक चुने गए। 2019 के विधानसभा चुनाव में श्रीमती कमलेश ढांडा विधायक चुनी गईं और हरियाणा की भाजपा सरकार (मनोहर सरकार-2) में राज्य मंत्री बनाई गईं। उनके पास महिला एवं बाल विकास(स्वतंत्र प्रभार) व अभिलेखागार विभाग(स्वतंत्र प्रभार) की जिम्मेदारी सौंपी गई।
कलायत राष्ट्रीय राजमार्ग 152 पर कैथल व नरवाना के बीच स्थित है।
समूह ६ तत्व
समूह ६ तत्व (Group 6 element) आवर्त सारणी (पीरियोडिक टेबल) के रासायनिक तत्वों का एक समूह है। इस समूह में क्रोमियम (Cr), मोलिब्डेनम (Mo), टंग्स्टन (W) और सीबोर्गियम (Sg) तत्व शामिल हैं। यह सभी संक्रमण धातु हैं और इनमें से तीन - क्रोमियम, मोलिब्डेनम और टंग्स्टन - उच्चतापसह धातु हैं।
केंद्रीय औद्योगिक सुरक्षा बल
केंद्रीय औद्योगिक सुरक्षा बल (Central Industrial Security Force; सीआईएसएफ) एक अर्धसैनिक बल हैं, जिसका मुख्य कार्य सरकारी कारखानो एवं अन्य सरकारी उपक्रमों को सुरक्षा प्रदान करना है। ये बल देश के विभिन्न महत्वपूर्ण संस्थानों की भी सुरक्षा करता है। इस बल का गठन 1969 में हुआ था। आज इस बल की संख्या लगभग 1.50 लाख है। ये बल सरकारी उपक्रमों की सुरक्षा के आलावा देश के आंतरिक सुरक्षा,विशिष्ट लोगों की सुरक्षा, मेट्रो, परमाणु संस्थान, ऐतिहासिक धरोहरों आदि की भी सुरक्षा करता है।
दिल्ली मेट्रो की सुरक्षा केंद्रीय औद्योगिक सुरक्षा बल (सी.आई.एस.एफ) द्वारा संभाली जाती है, जो 2007 में दिल्ली पुलिस से पदभार संभालने के बाद से इस प्रणाली की रखवाली कर रहे हैं। ट्रेनों और स्टेशनों की निगरानी के लिए क्लोज-सर्किट कैमरों का उपयोग किया जाता है, और इनके फ़ीड की निगरानी सीआईएसएफ और दिल्ली मेट्रो अधिकारियों द्वारा अपने संबंधित नियंत्रण कक्ष में की जाती है। सिस्टम में कानून और व्यवस्था के मुद्दों से निपटने के लिए 3500 से अधिक सीआईएसएफ कर्मियों को तैनात किया गया है, धातु संसूचकों के अलावा, एक्स-रे बैगेज निरीक्षण प्रणाली और डॉग स्क्वॉड भी सिस्टम को सुरक्षित करने के लिए उपयोग किए जाते हैं। यात्रियों और चालक के बीच आपातकालीन संचार के लिए प्रत्येक ट्रेन कार में इंटरकॉम प्रदान किए जाते हैं। आपातकालीन स्थितियों में सुरक्षा एजेंसियों की तैयारी सुनिश्चित करने के लिए स्टेशनों और ट्रेनों में समय-समय पर सुरक्षा अभ्यास किए जाते हैं।
समूह ७ तत्व
समूह ७ तत्व (Group 7 element) आवर्त सारणी (पीरियोडिक टेबल) के रासायनिक तत्वों का एक समूह है। इस समूह में मैंगनीज़ (Mn), टेक्निशियम (Tc), रीनियम (Re), and बोरियम (Bh) तत्व शामिल हैं। यह सभी संक्रमण धातु हैं।
सुरिन्द्र कपूर
सुरिन्दर कपूर (23 दिसम्बर 1925 – 24 सितम्बर 2011) एक भारतीय फ़िल्म निर्माता थे इनका जन्म पेशावर पाकिस्तान में हुआ था।
समूह ८ तत्व
समूह ८ तत्व (Group 8 element) आवर्त सारणी (पीरियोडिक टेबल) के रासायनिक तत्वों का एक समूह है। इस समूह में लोहा (Fe), रुथेनियम (Ru), ओस्मियम (Os) और हैसियम (Hs) तत्व शामिल हैं। यह सभी संक्रमण धातु हैं। पहले तीन तो प्रकृति में मिलते हैं लेकिन हैसियम प्रयोगशाला में बनाया गया एक कृत्रिम तत्व है
अयूब ख़ान (अभिनेता)
अयूब ख़ान एक भारतीय अभिनेता है जो हिंदी फ़िल्मों तथा धारावाहिकों में अभिनय करते हैं। इन्होंने कलर्स पर चल रहे उतरन धारावाहिक में कार्य किया।
समूह ९ तत्व
समूह ९ तत्व (Group 9 element) आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में कोबाल्ट (Co), रोडियम (Rh), इरीडियम (Ir) और मेइट्नेरियम (Mt) तत्व शामिल हैं। यह सभी संक्रमण धातु हैं। पहले तीन तो प्रकृति में मिलते हैं लेकिन मेइट्नेरियम प्रयोगशाला में बनाया गया एक कृत्रिम तत्व है
समूह १० तत्व
समूह १० तत्व (Group 10 element) आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में निकल (Ni), पलाडियम (Pd), प्लैटिनम (Pt) और डार्म्स्टेडशियम (Ds) तत्व शामिल हैं। यह सभी संक्रमण धातु हैं। पहले तीन तो प्रकृति में मिलते हैं लेकिन डार्म्स्टेडशियम केवल प्रयोगशाला में बनाया गया एक कृत्रिम तत्व है
सिद्धान्त गुप्ता
सिद्धान्त गुप्ता एक भारतीय अभिनेता हैं।इन्होने अभिनय की शुरूआत बदमाशिया नामक फिल्म से की। उसके बाद यह टशन-ए-इश्क़ में नजर आए।
रिशीना कंधारी
रिशीना कंधारी एक भारतीय अभिनेत्री हैं। यह टशन-ए-इश्क़ में निक्की नामक किरदार निभा रहीं हैं।
उमरी, महाराष्ट्र
उमरी (Umri) भारत के महाराष्ट्र राज्य के नांदेड़ ज़िले की एक तालुका है।
भूपिन्दर सिंह (अभिनेता)
भूपिन्दर सिंह एक भारतीय अभिनेता हैं। यह टशन-ए-इश्क़ आदि धारावाहिक में कार्य कर चुके हैं।
जैस्मिन भसीन
जैस्मिन भसीन एक भारतीय अभिनेत्री हैं। इनका जन्म नई दिल्ली में हुआ। इसके बाद वह अभिनय करने हेतु मुंबई चली गईँ। यह वानम नामक एक तमिल फ़िल्म से अपने अभिनय की शुरूआत की। यह टशन-ए-इश्क , दिल से दिल तक और नागिन में मुख्य भूमिका में हैं। उन्होंने बिग बॉस सीजन 10 और 11 में एक अतिथि के रूप में अभिनय किया था। 2020 में, उन्होंने शहजाद देओल, जान कुमार सानू और रुबीना दिलैक के साथ भारतीय टेलीविजन रियलिटी शो बिग बॉस 14 में भाग लिया।
अश्विन कौशल
अश्विन कौशल भारतीय फ़िल्म अभिनेता और लेखक हैं।
मोहित सहगल
मोहित सहगल एक भारतीय अभिनेता हैं। यह मिले जब हम तुम, कुबूल है, सरोजिनी - एक नई पहल आदि में कार्य कर चुके हैं। यह मुंबई हाइट्स आदि फिल्मों में भी कार्य कर चुके हैं।
मुस्तफ़िज़ूर रहमान
मुस्तफ़िज़ूर रहमान (जन्म: ६ सितम्बर १९९५) एक बांग्लादेशी बाएं हाथ के तेज गेंदबाज. उन्होंने कहा कि पहले दो वनडे मैचों में विकेट की सबसे बड़ी संख्या (११) लेने के लिए रिकॉर्ड रखती है.
शिनी दोषी
शिनी दोषी एक भारतीय अभिनेत्री हैं। यह सरोजिनी - एक नई पहल और सरस्वतीचन्द्र में कार्य कर चुकी हैं।
एंड्रॉएड मार्शमैलो
एंड्रॉएड एम गूगल द्वारा बनाए जा रहे एंड्रॉएड का एक नया संस्करण का परियोजना नाम है। इसका नाम अभी तक तय नहीं किया गया है। इसके बारे में गूगल ने खुलासा 28 मई 2015 को किया था। एंड्रॉएड एम की झलक 28 मई 2015 को नेक्सस 5, 6 और 9 के लिए दिखाई गई थी।
यह रूपरेखा में बदलाव का इजाजत देता है। इसके अलावा यह 8 श्रेणी में इसके अधिकार दिये गए हैं। इसमें अनुप्रयोग द्वारा अपने आप किसी को कोई अधिकार देने जैसे सुविधा नहीं है। जब अनुप्रयोग को किसी सुविधा का उपयोग करना होगा जैसे कैमरे आदि का तो उसे पहले आपको एक और अनुमति देनी होगी। जबकि यह सुविधा पहले के संचालन प्रणाली के संस्करण में पहले स्थापित करने के समय होती थी। जिसमें जिस अनुप्रयोग को चाहें उसे उस तरह की अनुमति दे सकते हैं और जब चाहें तब उस अनुमति को हटा सकते हैं। लेकिन अब आपको कार्य के समय ही अनुमति देनी होगी।
इस तरह की अनुमति की सुविधा केवल नई बनाई गई अनुप्रयोग में ही मिलेगी। पुराने वाले अनुप्रयोग के लिए उसी तरह शुरूआत में ही अनुमति देने की आवश्यकता है।
एंड्रॉयड "एम" मूल रूप से फिंगरप्रिंट पहचान का समर्थन प्रदान करता है जिसे स्मार्टफोन को अनलॉक किया जा सके और प्ले स्टोर पर सत्यापन के लिए उंगलियों के निशान के उपयोग से अनुमति दी जा सके जिसे प्ले स्टोर पर भुगतान भी किया जा सके; एक मानक एपीआई भी अन्य अनुप्रयोगों में फिंगरप्रिंट-आधारित प्रमाणीकरण को लागू करने के लिए उपलब्ध है। ऑपरेटिंग सिस्टम की एक नयी विशेषता पॉवर सेविंग फीचर जिसे "डोज़" के नाम से जाना जाता है, यह जब ये डिटेक्ट करता है कि किसी व्यक्ति ने इसे उठाया या पकड़ा हुआ नहीं है तब ये ऊर्जा बचत के लिए बैकग्राउंड गतिविधियों को कम कर देता है। एंड्रॉयड "एम" यूएसबी पर एक और डिवाइस को चार्ज करने की क्षमता से युक्त है, ये यूएसबी टाइप-सी का समर्थन करता है। एंड्रॉयड "एम" भी 64-बिट ARMv8 आर्किटेक्चर के लिए पहले से ही समर्थन देता है।
घोनिया
घोनिया गाँव बाड़मेर जिला मुख्यालय से 64 किमी दुर चौहटन तहसिल से 15 किलोमिटर दूर पश्चिम में स्थित है। इस गाँव की स्थापना दादा भिँयड़ के वंशजो द्वारा कि गई है। यह गाँव भोपा राजपूतो कि कर्म भूमि रही है। भोपा जाति की कुलदेवी विरात्रा की वाँकल माँ है।मां वांकल कै मन्दिर कि निव श्री मौहबतसिह जी भोपा ने रखी थी उनका परिवार आज घोनिया गांव में रहता है यहाँ के धार्मिक स्थलों में जोगमाया मन्दिर और गोराणा माता का मन्दिर प्रसिद्ध है। यहा राजकीय उत्कृष्ट विद्यालय स्थित हैं| घोनिया गांव से 6 किलोमीटर दक्षिण मे बीजराङ गांव है जिसमे ऊँचे धोरे पर मां वांकल मां गोरणा माता का मंन्दिर है जो विरात्रा से संबध्दित है तथा इस गांव के पश्चिम मे सारणो व सियागो कि ढाणी केर फांटा के पास मा टुंका माता का मंदिर है जो कि वीरात्रा से संबंधित होते हुए भी लोग इस मंदिर के प्रति जानकार नही है
अवस्था-समष्टि
अवस्था-समष्टि निरूपण (state space representation), गतिकीय तन्त्रों के कई प्रकार के निरूपणों में से एक है। वस्तुतः यह समय-क्षेत्र निरूपण ( time domain representation) है और बहु-इनपुट तथा बहु-आउटपुट (MIMO) गतिक तंत्रों के नियन्त्रण से सम्बन्धित विवेचन के लिये विशेष रूप से उपयोगी है। इसके अलावा यह अरैखिक तंत्रों और काल-परिवर्ती तंत्रों (time-variable systems) के विश्लेषण तथा संश्लेषण के लिये भी उपयोगी है। तंत्रों के निरूपण की इस पद्धति में तंत्र के अवस्था चरों (state variables), इनपुट तथा आउटपुट को प्रथम क्रम (फर्स्ट ऑर्डर) के अवकल समीकरणों द्वारा निरूपित किया जाता है। अवस्था क्षेत्र मोडेल में दो समीकरण होते हैं - अवस्था समीकरण तथा आउटपुट समीकरण।
आवृत्ति-क्षेत्र निरूपण की तुलना में अवस्था-समष्टि निरूपण के निम्नलिखित लाभ हैं- 'अवस्था क्षेत्र' या स्टेट-स्पेस एक काल्पनिक क्षेत्र है जिसके अक्ष अवस्था-चर हैं। इस स्पेस में तंत्र के अवस्था चरों को एक वेक्टर के रूप में देखा जा सकता है।
किसी p इनपुट, q आउटपुट तथा n अवस्था-चरों से युक्त तंत्र को इस पद्धति में निम्नलिखित प्रकार से निरूपित किया जाता है: जहाँ
called state vector, and (\ cdot) is called output vector, u (\ cdot) is called input vector (or control), A (\ cdot) is the parent of states, B (\ cdot) is the input matrix, C (\ cdot) is the output matrix and D (\ cdot)
उपरोक्त निरूपण में सभी मैट्रिक्स समय के साथ परिवर्ती हो सकते हैं (इसका अर्थ है कि तंत्र के अवयवों का मान समय के साथ परिवर्ती है।) किन्तु यदि तंत्र रैखिक तथा समय के साथ अपरिवर्ती हो (LTI system) तो ये मैट्रिक्स अपरिवर्ती होंगे। चर समय formula_19 सतत हो सकता है (उदाहरणार्थ formula_20) या विविक्त (discrete) (e.g. formula_21)। इस स्थिति में समय formula_19 के बजाय प्रायः चर formula_23 का प्रयोग किया जाता है। जिन तंत्रों में सतत परिवर्ती तथा विविक्त रूप से परिवर्तित होने वाले अवयव होते हैं उनको संकर (Hybrid) तंत्र कहते हैं। अतः विभिन्न स्थितियों में स्टेट-स्पेस मॉडल का रूप निम्नलिखित प्रकार का होगा: किसी तंत्र के अवस्था चर उसके पुराने (भूत) अवस्थाओं एवं इनपुटों से निर्धारित होते हैं। वस्तुतः यदि समयान्तराल [t_i, t_f ~] में पुराना स्टेट x (t_i) तथा इनपुट u (t) ज्ञात हों तो x (t_f) के मान की गणना की जा सकती है:
उस तंत्र को नियन्त्रणीय (कन्ट्रोलेबल) कहते हैं जिसको, स्वीकार्य इनपुटों के माध्यम से, किसी एक अवस्था से दूसरी अवस्था में सीमित समय में ले जाया जा सकता है। कोई सतत, काल-अपरिवर्ती, रैखिक अवस्था-मॉडल नियंत्रणीय (controllable) होगा यदि और केवल यदि- जहाँ 'रैंक' (rank) का अर्थ किसी मैट्रिक्स की रैखिक रूप से स्वतंत्र पंक्तियों की संख्या है।
वह तंत्र 'प्रेक्षणीय' (Observabe) कहलाता है जिसके आउटपुटों का ज्ञान होने पर उसके आन्तरिक अवस्थाओं की गणना की जा सके।
कोई सतत, काल-अपरिवर्ती, रैखिक अवस्था-मॉडल प्रेक्षणीय होगा, यदि और केवल यदि-
उपरोक्त विवेचन का सारांश यह है कि नियन्त्रणियता का अर्थ यह है कि उस तंत्र को एक अवस्था से दूसरे अवस्था तक सीमित समय में ले जाने के लिये आवश्यक इन्पुट, सम्भव है। प्रेक्षणीयता का अर्थ यह है कि यदि किसी तंत्र के आउटपुट ज्ञात होने पर आनतरिक अवस्थाएं निकाली जा सकतीं हैं।
अलाकाकेट, अलास्का
अलाकाकेट (अंग्रेज़ी: "Allakaket") संयुक्त राज्य अमेरिका के अलास्का रज्ज्य के युकॉन-कोयूकूक जनगणना क्षेत्र का एक असंगठित बरो है। 2010 की जनगणना में यहाँ की कुल जनसंख्या 105 थी।
2000 की जनगणना में यहाँ कुल 97 लोग, 41 कुनबे, और 18 परिवार थे। जनसंख्या घनत्व 10.4 किमी था। 6.3/किमी² के घनत्व के साथ कुल 59 निवास-योग्य इकाईयाँ थी। कस्बे की प्रजातीय बनावट इस प्रकार थी: मूल अमेरिकी (95.88%), और श्वेत (4.12%)।
ऐम्ब्लर, अलास्का
ऐम्ब्लर (अंग्रेज़ी: "Ambler", इनुपियाक: "Ivisaappaat" उच्चारण: इविस्साप्पात) संयुक्त राज्य अमेरिका के अलास्का राज्य के उत्तर-पश्चिम आर्कटिक बरो में स्थित एक नगर है। 2010 की जनगणना में यहाँ की कुल जनसंख्या 258 थी। यह कस्बा अलास्का के वृहद इनुपियाक भाषा बोलने वाले क्षेत्र में स्थित है, और यहाँ की स्थानीय बोली को ऐम्ब्लर कहा जाता है। 1999 की स्थिति तक इस समुदाय के 91% लोग इस भाषा को बोलते व समझते हैं, और बहुत से बच्चे इस भाषा को सक्रियता से विद्यालयों में सीख रहे हैं।
2000 की जनगणना में अल्नैजिक में 309 लोग, 79 अपारिवारिक-समूह, और 63 परिवार थे। जनसंख्या घनत्व 12.6/किमी था। 4.0/किमी घनत्व के साथ कुल 98 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (84.79%), श्वेत (12.94%), दो या दो से अधिक प्रजाती के (1.94%), अफ़्रीकी अमेरिकी (0.32%)।
इस जगह का नाम डॉ जेम्स एम॰ ऐम्ब्लर ने नाम पर पड़ा है। जिनका जहाज वर्ष 1881 में आर्कटिक के बर्फ में फँस गया था। इस जगह पर डाक विभाग की स्थापना वर्ष 1963 में की गई।
इनुपियाक भाषा
इनुपियाक या अलास्काई इनुइट, इनुइट भाषा की बोलियों का एक समूह है, जो उत्तरी और उत्तर-पश्चिमी अलास्का के इनुपियाक लोगों द्वारा बोली जाती है। इनुपियाक भाषा ऐस्किमो भाषाओं की एक सदस्य भाषा है। इस भाषा को बोलने वालों की संख्या सात से नौ हज़ार है। यह भाषा लैटिन लिपि में लिखी जाती है।
यह कोबुक नदी के ऐस्किमो की इनुपियाट भाषा का एक नमूना है ("ḳ" के लिए "q" पुन: प्रतिलेखित)। Kayuqtuq ukiaġmi. Sikulġmiu-rami pisruktuaq tamaani. Qaluŋmik niġiruak tikiññiġaa iyyaġrim apiq-srukługu-aasriiñ, "Nakiñ taamna qa-lik piviuŋ?" "Kanakŋa sikuiḷḷiġumun pamium-nik niksiksuqługu niksiksikkaġa," itnaġniġaa. हिन्दी अनुवाद: पतझड़ के समय जब पहली बर्फ़ जम रही थी तब लोमड़ी और काला भालू आसपास थे। भालू मछली खा रही लोमड़ी के पास आया और उससे पूछा, "तुम्हें यह मछली कहाँ से प्राप्त हुई?"। लोमड़ी ने कहा, "मैंने नदी में जहाँ पर खुले स्थल हैं में अपनी पूँछ को हूक बनाकर मछली पकड़ी"। तीन बोलियों में संख्या नामों की तुलना:
अपरा मेहता
अपरा मेहता (जन्म 13 अगस्त 1960) एक भारतीय अभिनेत्री है। इन्होंने क्योंकि सास भी कभी बहू थी नामक धारावाहिक से अपनी पहचान बनाई। अभी वर्तमान जमाई राजा धारावाहिक में "नानी" का अभिनय कर रही हैं।
समूह ११ तत्व
समूह ११ तत्व (Group 11 element) आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में ताम्र (Cu), चाँदी (Ag) और सोना (Au) तत्व शामिल हैं। इनके अलावा, अपने विद्युदणु विन्यास (इलेक्ट्रानों की संख्या व व्यवस्था) के आधार पर रॉन्टजैनियम (Rg) भी इसी समूह का सदस्य है हालाँकि यह केवल एक प्रयोगशाला में बनाया गया पारऐक्टिनाइड कृत्रिम तत्व है। रॉन्टजैनियम का नाभिक (न्यूक्लीयस) बहुत अस्थाई है जिसके कारणवश यह अत्यंत रेडियोधर्मी (रेडियोऐक्टिव) है और इसकी अर्धायु काल (हाफ़ लाइफ़) केवल २६ सैकिंड है।
बलूचिस्तान संघर्ष
बलूचिस्तान संघर्ष, दक्षिण-पश्चिम एशिया के बलूचिस्तान क्षेत्र में जारी एक संघर्ष है जो बलूच राष्ट्रवादियों एवम पाकिस्तान एवं ईरान की सरकारों के बीच चल रहा है। बलूचिस्तान क्षेत्र के अन्तर्गत पाकिस्तान का 'बलूचिस्तान' नामक दक्षिण-पश्चिमी प्रान्त, दक्षिणी-पूर्वी ईरान का सिस्तान-बलूचिस्तान प्रान्त, और दक्षिणी अफगानिस्तान का बलूचिस्तान क्षेत्र आते हैं।
पाकिस्तान के विघटनकारी आन्दोलन
बहुत दिनों से पाकिस्तान में अनेकों विघटनकारी आन्दोलन चल रहे हैं। वहाँ जातीय समूहों पर आधारित अनेक दल मौजूद हैं जिनमें से जीयै सिंध क़ौमी महाज़ (JSQM), जीयै सिंध मुत्ताहिदा महाज़ (JSMM) तथा बलूचिस्तान मुक्ति सेना (BLF) प्रमुख हैं।
केप्लर-452बी
केप्लर-452बी यह केप्लर-452 तारे की परिक्रमा करने वाला एक ग़ैर-सौरीय ग्रह है। इसका खुलासा नासा ने 23 जुलाई 2015 को किया था। यह 1,400 प्रकाश वर्ष दूर है। यहाँ तक पहुँचने के लिए मानव द्वारा निर्मित अब तक के सबसे अधिक गति के यान के द्वारा 25 करोड़ 80 लाख वर्ष तक का समय लग जाएगा।
यह इसके तारे की परिक्रमा पूर्ण करने में 385 दिन का समय लेता है। यह पृथ्वी से पुराना और बड़ा है। इसका द्रव्यमान पृथ्वी से पाँच गुणा है। इसके अधिक द्रव्यमान के कारण इसमें कई सक्रिय ज्वालामुखी मौजूद हैं। यहाँ से केप्लर-452 को देखने से वह सूर्य की तरह दिखाई देता है। यह धरती से 10 प्रतिशत अधिक ऊर्जा अपने पास के तारे से लेता है।
केप्लर-452
केप्लर-452 नामक तारा एक जी श्रेणी का तारा है जो पृथ्वी से 1400 प्रकाशवर्ष दूर है। यह सिग्नस नामक तारामंडल में स्थित है। इसका तापमान सूर्य के तापमान के लगभग बराबर है। इसकी आयु लगभग ६ अरब वर्ष है और यह सूर्य से 150 करोड़ वर्ष पुराना है और सूर्य की तुलना में यह 20 प्रतिशत अधिक चमकीला है। सूर्य की तुलना में इसका द्रव्यमान ४ गुना और व्यास १०% अधिक है।
ग्रह केप्लर-452बी इसकी परिक्रमा करता है जिसे केप्लर अंतरिक्ष यान द्वारा जुलाई २०१५ में खोजा गया था। वैज्ञानिकों का मानना है कि जीवन लायक प्रकाश, गर्मी और वातावरण बनाए रखने के लिये ये अपने तारे केप्लर-४५२ से उचित दूरी पर है और इस वजह से यहाँ हमरे ग्रह पृथ्वी जैसे जीवन की संभावना हो सकती है।
बृहज्जातकम्
बृहज्जातकम या 'वृहत जातक' वराहमिहिर द्वारा रचित पाँच प्रमुख ग्रन्थों में से एक है। उनके द्वारा रचित अन्य ४ ग्रन्थ ये हैं- पंचसिद्धान्तिका, बृहत संहिता, लघुजातक, और योगयात्रा। इसके साथ ही यह ग्रन्थ हिन्दू ज्योतिष के ५ प्रमुख ग्रन्थों में से एक है, अन्य चार ग्रन्थ ये हैं- कल्याणवर्मा कृत सारावली, वेंकटेश कृत सर्वार्थ चिन्तामणि, वैद्यनाथ कृत जातक पारिजात, मन्त्रेश्वर कृत फलदीपिका।
मूल ग्रन्थ संस्कृत में है जिमें २८ अध्यायों में ४०७ श्लोक हैं।
रफ़्तार (रैपर)
दिलिन नायर ,(दिल्ली, भारत में 16 नवंबर को जन्म) एक भारतीय रैपर/ गायक हैं। प्रायः ये अपने मंच नाम रफ़्तार या RAA से जाने जाते हैं। यह पूर्व में यो यो हनी सिंह द्वारा गठित शहरी संगीत समूह माफिया मुंडेर के एक सदस्य थे। ये समूह से अलग हो गए, और पंजाबी बैंड आरडीबी से तीन रिकॉर्ड्स के लिए हस्ताक्षर करने के बाद ये सुर्ख़ियों में आ गए।इन्होंने रैप किंग बोहेमिया से मिलकर एक बड़ा मुकाम हासिल किया।
रफ्तार हाल ही में सबसे ज्यादा चर्चा में एमिवे बँटाई के साथ हुई बीफ(रैपरों की गानों के द्वारा लड़ाई से आए थे। जिसका कारण यह था कि रफ्तार का एमिवे की कमाई का पूछना था।
रफ़्तार ने बॉलीवुड में एक डांसर के रूप में अपना करियर शुरू किया। इन्होंने भारतीय बॉलीवुड फिल्मों के लिए पृष्ठभूमि नृत्य (बैक ग्राउंड डांस) भी किया। इन्होंने माणिक नाम के एक साथी के साथ मैक्स के तहत भारतीय डांस शो डांस इंडिया डांस में भाग लिया, जिससे ये काफी प्रसिद्ध हुए। इन्होंने दिल्ली में बिग डांस क्लब में एक नृत्य शिक्षक के रूप में भी काम किया। शो पर बाहर होने के बाद, एक रैपर के रूप में अपना कैरियर शुरू किया। इन्होंने संगीत समूह "माफिया मुंडेर" के सदस्य के रूप में, संगीत निर्माता यो यो हनी सिंह के साथ काम करना शुरू किया। रफ़्तार के समूह छोड़ने के बाद पंजाबी संगीत बैंड आरडीबी ने इन्हें अपने लेबल युक्त, तीन रिकॉर्ड्स के लिए साइन किया। आरडीबी के सदस्यों के बीच विभाजन के बाद, आरडीबी के लिए एक गायक के रूप में सेवा देने वाले (अब मंज म्यूसिक के रूप में जाना जाता है) मंजीत राल के साथ जुड़ गए।
रफ़्तार को सबसे पहले आरडीबी के गीत "वी डूइन इट बिग " में पेश किया गया था। बाद में, इन्होंने एलबम बॉर्न स्टार में अभिनय किया और 3 गाने में योगदान दिया, "मजनू", "शुगर" और "बोतल"। 2013 में रफ़्तार ने अपना एकल एलबम डब्ल्यूटीएफ : विटनेस द फ्यूचर जारी किया। पहले से ही "पार्टी विद भूतनाथ" नामक यो यो हनी सिंह के गाने में इस्तेमाल किया गया " अब ये करके दिखाओ" जो रफ्तार के गीत "स्वेग मेरा देसी है ', में भी प्रयोग की गयी जिस कारण दोनों में विवाद हो गया। अफवाहें थीं कि "डोप शोप" और "ब्रेकअप की पार्टी' रफ़्तार द्वारा लिखा गया है। इन्होंने यो यो हनी सिंह पर निशाना साधते हुए कहा कि ये गाने उन्होंने लिखे हैं पर उन्हें कभी इसका श्रेय (क्रेडिट) नहीं मिला। रफ़्तार अपने प्रशंसको (फेन) को "आर ए ए आर्मी" के रूप में बुलाते हैं।
कुनाल करण कपूर
कुनाल करण कपूर (जन्म 22 अगस्त 1982, मुम्बई, भारत) एक भारतीय टेलीविज़न अभिनेता है। इन्होंने सबसे अच्छा अभिनय ना बोले तुम ना मैंने कुछ कहा में किया था इसके लिए इन्हें 2013 में इण्डियन टैली अवार्ड भी दिया गया था।
अग्रिम जमानत
अग्रिम जमानत (Anticipatory bail) न्यायालय का वह निर्देश है जिसमें किसी व्यक्ति को, उसके गिरफ्तार होने के पहले ही, जमानत दे दिया जाता है (अर्थात आरोपित व्यक्ति को इस मामले में गिरफ्तार नहीं किया जायेगा।)।
भारत के आपराधिक कानून के अन्तर्गत, गैर जमानती अपराध के आरोप में गिरफ्तार होने की आशंका में कोई भी व्यक्ति अग्रिम जमानत का आवेदन कर सकता है। अदालत सुनवाई के बाद सशर्त अग्रिम जमानत दे सकती है। यह जमानत पुलिस की जांच होने तक जारी रहती है। अग्रिम जमानत का यह प्रावधान भारतीय दण्ड प्रक्रिया संहिता की धारा ४३८ में दिया गया है। भारतीय विधि आयोग ने अपने ४१वें प्रतिवेदन में इस प्राविधान को दण्ड प्रक्रिया संहिता में सम्मिलित करने की अनुशंसा की थी।
अग्रिम जमानत का आवेदन करने पर अभियोग लगाने वाले को इस प्रकार की जमानत की अर्जी के बारे में सूचना दी जाती है ताकि वह चाहे तो न्यायालय में इस अग्रिम जमानत का विरोध कर सके।
मिखाइल बाकूनिन
मिखाइल अलेक्जेंद्रोविच बाकूनिन (रूसी: Михаил Александрович Бакунин; IPA: [mʲɪxɐˈil bɐˈkunʲɪn ; १८१४-१८७६) रूसी अराज्यवादी (अराजकतावादी) विचारक था।
मिखाइल बाकूनिन की प्रारंभिक शिक्षा संत पीतर्सबर्ग सैनिक विद्यालय में हुई। १८३२ से १८३८ तक वह शाही सेना में रहा। बाद में उसने सेना से त्यागपत्र दे दिया और मास्को तथा बर्लिन विश्वविद्यालयों में दर्शन का अध्ययन किया। १८४३ में वह पेरिस गया; जहाँ उसने पोलैंड के क्रांतिकारियों से संपर्क स्थापित किया। स्विटजरलैंड में भी वह साम्यवादी और समाजवादी आंदोलनों में सक्रिय रहा। १८४७ में ज़ार के आदेश पर रूस न लौटने के कारण राजाज्ञा द्वारा उसकी संपत्ति जब्त कर ली गई। उसी वर्ष उसकी पोलिश और रूसी जनता द्वारा मिलकर रूसी सरकार समाप्त करने की अपील पर ज़ार ने फ्रांस सरकार से बाकूनिन के फ्रांस से निकाल देने की माँग की। अगले दो वर्षों तक वह बर्लिन, प्राग और ड्रेसडेन में क्रांतिकारी आंदोलनों में भाग लेता रहा। इन क्रांतिकारी गतिविधियों के कारण उसे मृत्यदण्ड देने की घोषणा की गई। १८५१ में वह गिरफ्तार करके रूस के हाथों सौंप दिया गया।
ज़ार ने बाद में उसके मृत्युदंड की आजीवन कारावास में परिवर्तित कर दिया और १८५५ में उसे साइबेरिया में नजरबंद किया गया। १८६० में वह एक अमरीकी जहाज द्वारा जापान भाग गया, और वहाँ से अमरीका होते हुए १८६१ में लंदन पहुँचा। मार्क्स और एंजेल्स से मिलकर १८६९ में 'सोशलिस्ट डेमाक्रेटिक एलाएंस' की स्थापना की, बाद में वह संस्था इंटरनेशनल वर्किग मेंस एसोसिएशन में सम्मिलित हो गई। १८७२ में वह अपने अत्यधिक उग्र विचारों के कारण फ़र्स्ट इंटरनेशनल से निकाल दिया गया।
बाकूनिन अपने राजनीतिक दर्शन में पूर्णतया अराज्यवादी था। राज्य का उन्मूलन और व्यक्तिगत स्वतंत्रता उसके समग्र चिंतन के प्रबल पक्ष थे। इटली और स्पेन में उसका मत बहुत फैला। रूस में उसका प्रभाव निहिलिज्म के नाम से प्रसारित हुआ। 'गॉड ऐंड द स्टेट' उसकी महत्वपूर्ण और प्रसिद्ध कृति है। १८७३ में सक्रिय जीवन से संन्यास लेकर वह स्विट्ज़रलैंड चला गया और मृत्युपर्यंत वहीं रहा।
अनाकतुवूक पास, अलास्का
अनाकतुवूक पास (अंग्रेज़ी: "Anaktuvuk Pass") संयुक्त राज्य अमेरिका के अलास्का राज्य के नॉर्थ स्लोप बरो में स्थित एक नगर है। 2010 की जनगणना में यहाँ की जनसंख्या 324 थी जो 2000 की जनगणना की तुलना में 42 अधिक थी।
2000 की जनगणना में अनाकतुवूक पास में 282 लोग, 84 अपारिवारिक-समूह, और 57 परिवार थे। जनसंख्या घनत्व 22.5/किमी था। 54/किमी घनत्व के साथ कुल 101 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (87.59%), श्वेत (9.57%), अफ़्रीकी अमेरिकी (1.42%), अन्य प्रजातीयों के (0.71%), और दो या दो से अधिक प्रजाती के (0.71%)। किसी भी प्रजाती के हिस्पैनिक या लैटिनो 0.71% थे।
सॉलिड
कम्प्यूटर प्रोग्रामिंग में, सॉलिड या SOLID एक स्मरक लघुरूप शब्द है जो रॉबर्ट सी. मार्टिन द्वारा 2000 के दशक के आरम्भ में नामित "प्रथम पाँच सिद्धान्तों" के लिए माइकल फीदर्स द्वारा प्रचलित किया गया था जो वस्तु उन्मुख प्रोग्रामिंग ("object oriented programming" ऑब्जॅक्ट औरिएण्टेड प्रोग्रामिंग) और डिज़ाइन के पाँच आधारभूत सिद्धान्तों के लिए है।
ये पाँच सिद्धान्त है:
ये सिद्धान्त एकसाथ लागू किए जाने पर इस बात का प्रायोजन रखते हैं कि किसी प्रोग्रामर द्वारा निर्मित कोई सिस्टम रकरखाव करने में और समय के साथ-साथ विस्तारित करने में सरल होगा। सॉलिड के सिद्धान्त एक मार्निर्देशक हैं जो किसी सॉफ़्टवेयर पर काम किए जाने के दौरान लागू किए जाने पर कोड स्मॅल को हटाने में सहायक होते हैं। यह कुशल और अनुकूली प्रोग्रामिंग के लिए एक समग्र रणनीति का हिस्सा है।
समूह १२ तत्व
समूह १२ तत्व (Group 12 element) आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में जस्ता (Zn), कैडमियम (Cd) और पारा (Hg) शामिल हैं। इनके अलावा, अपने विद्युदणु विन्यास (इलेक्ट्रानों की संख्या व व्यवस्था) के आधार पर कोपरनिसियम (Cn) भी इसी समूह का सदस्य है, हालाँकि यह केवल एक प्रयोगशाला में बनाया गया पारऐक्टिनाइड कृत्रिम तत्व है। रॉन्टजैनियम का नाभिक (न्यूक्लीयस) बहुत अस्थाई है जिसके कारणवश यह अत्यंत रेडियोधर्मी (रेडियोऐक्टिव) है और इसकी अर्धायु काल (हाफ़ लाइफ़) केवल २९ सैकिंड है।
बोरॉन समूह
बोरॉन समूह (Boron group) आवर्त सारणी (पीरियोडिक टेबल) के १३वें स्तम्भ के रासायनिक तत्वों का एक समूह है। इस समूह में बोरॉन (B), अल्युमिनियम (Al), गैलिअम (Ga), इण्डियम (In), थैलियम (Tl) और उनुनट्रीयम (Uut) शामिल हैं। इनमें बोरॉन एक उपधातु गिना जाता है जबकि अल्युमिनियम, गैलिअम, इण्डियम और थैलियम संक्रमणोपरांत धातुएँ हैं। उनुनट्रीयम प्रयोगशाला में बनाया गया एक कृत्रिम तत्व है। इसका नाभिक (न्यूक्लीयस) बहुत अस्थाई है जिसके कारणवश यह अत्यंत रेडियोधर्मी (रेडियोऐक्टिव) है और इसकी अर्धायु काल (हाफ़ लाइफ़) केवल २० सैकिंड है।
उदय फाउंडेशन
उदय फाउंडेशन नई दिल्ली, भारत में स्थित एक स्वयं सेवक संगठन है। अर्जुन उदय नाम का बालक वर्ष 2007 में जन्मजात विकार के साथ पैदा हुआ था उसके इलाज के दौरान उसके माता पिता ने इस संगठन की स्थपना करने का निर्णय लिया। संगठन बच्चों के कल्याण, चिकित्सा, बेघर लोगों के की गरिमा और आपदा राहत के क्षेत्र में काम करता है
मेघा चक्रवर्ती
मेघा चक्रवर्ती एक भारतीय अभिनेत्री हैं। यह बड़ी देवरानी आदि धारावाहिक में कार्य कर चुकीं हैं।
चेतन पंडित
चेतन पंडित भारतीय फिल्म अभिनेता हैं। यह ए वेडनेसडे, जीना इसी का नाम है, राजनीति, किस किस की किस्मत और गंगाजल जैसे फिल्मों में कार्य कर चुके हैं।
रोशनी शेट्टी
रोशनी शेट्टी एक भारतीय अभिनेत्री हैं। यह अपने अभिनय की शुरुआत प्यार की ये एक कहानी से शुरू की। इसके बाद कलर्स के धारावाहिक कैरी में ललली की भूमिका निभाई। उसके बाद बड़ी देवरानी में मनभरी पोद्दार के किरदार में नजर आईं।
दया शंकर पांडे
दया शंकर पांडे एक भारतीय फ़िल्म अभिनेता हैं। इसके अलावा यह तारक मेहता का उल्टा चश्मा, महिमा शनिदेव की, वीरा, देवों के देव महादेव और बड़ी देवरानी में काम कर चुके हैं।
फिल्मों में अभिनय वर्ष 1993 में शुरू किया। जिसमें उनकी पहली फ़िल्म पहला नशा थी। इसके बाद वह 1995 में बाज़ी, 1996 में दस्तक, 1998 में ग़ुलाम, 2001 में लगान आदि फिल्मों में कार्य कर चूकें हैं।
अचला नागर
अचला नागर (अंग्रेज़ी: Achala Nagar) भारत से साहित्यकार, कथाकार, हिन्दी फ़िल्म पटकथाकार एवं संवाद लेखिका हैं। ये साहित्यकार अमृतलाल नागर की पुत्री हैं। निकाह(1982), आखिर क्यों(1985), बागबान(2003), ईश्वर (1989,फ़िल्म पटकथा), मेरा पति सिर्फ मेरा है(1990), निगाहें(1989), नगीना(1986) आदि उनकी प्रदर्शित प्रमुख फिल्में हैं। एक साहित्यकार के रूप में उनके दो कथा संग्रह क्रमश: नायक-खलनायक और बोल मेरी मछली तथा एक संस्मरण संग्रह बाबूजी बेटाजी एंड कंपनी प्रकाशित है। उन्हें साहित्य भूषण पुरस्कार, हिन्दी उर्दू साहित्य एवार्ड कमेटी सम्मान, यशपाल अनुशंसा सम्मान, साहित्य शिरोमणि सम्मान आदि से सम्मानित किया जा चुका है।
तेलंगाना एक्सप्रेस
तेलंगाना एक्सप्रेस सिकंदराबाद जंक्शन & सिरपुर काग़ज़नगर (भारत ) के बीच चलने वाली एक एक्सप्रेस ट्रेन है। यह भारतीय रेल के दक्षिण मध्य रेलवे जोन में पड़ता है। सिकंदराबाद जंक्शन से सिरपुर काग़ज़नगर के बीच चलने वाली ट्रैन का नंबर 17035 है एवं 17036, सिरपुर काग़ज़नगर से सिकंदराबाद जंक्शन के बीच चलती है।
17035/36 सिकंदराबाद सिरपुर काग़ज़नगर तेलंगाना एक्सप्रेस में 1 AC चेयर कार, 19 अनारक्षित डिब्बे है। जैसा की भारतीय रेल में होता है, इसके कोचों की संख्या में मांग के आधार पर बढ़ोतरी की जा सकती है।
सिकंदराबाद सिरपुर काग़ज़नगर तेलंगाना एक्सप्रेस 297 किलोमीटर की दूरी 54.83 किलोमीटर /घंटे की रफ़्तार से 5 घंटे 25 मिनट में एवं सिरपुर काग़ज़नगर सिकंदराबाद तेलंगाना एक्सप्रेस 54 किलोमीटर / घंटे की रफ़्तार से 5 घंटे 30 मिनट में पूरा करती है।
भारतीय रेल के नियमानुसार इस ट्रेन में सुपरफास्ट का किराया नहीं लगता क्यंकि इसकी रफ़्तार 55 किलोमीटर/घंटा से कम है।
17035 सिकंदराबाद सिरपुर काग़ज़नगर तेलंगाना एक्सप्रेस, सिकंदराबाद से सुबह के 8.20 में खुलती है एवं 13 स्टेशनों को पार करते हुए सिरपुर काग़ज़नगर दिन के 13.45 में पहुँचती है।
इसके विपरीत 17036 सिकंदराबाद सिरपुर काग़ज़नगर तेलंगाना एक्सप्रेस दिन के14.50 में खुलती है एवं रात के 20.20 में सिकंदराबाद पहुँचती है यह २९७ किलो मीटर की दूरी 5.30 घंटे में तय करती है। इरेल से साभार1
किराया तालिका
तेरे लिए
तेरे लिए भारतीय हिन्दी धारावाहिक है। इसका निर्माण शोभा कपूर और एकता कपूर ने किया है। यह स्टार प्लस पर 14 जून 2010 से 2 अप्रैल 2011 तक प्रसारित हुआ।
आइकिया
आइकिया (IKEA) फ़र्नीचर बनाने वाली एक प्रसिद्द नानादेशीय कंपनी है जिसका स्वामित्व नीदरलैंड के संस्थान के पास है। इसकी स्थापना १९४३ में इंगवार कांपार्द ने स्वीडन मे की थी। यह फ़र्नीचर के अलावे घरों के अन्तःवास्तु और कुछ अन्य घरेलू उपादान बनाती है। इसका राजस्व कोई ३० अरब यूरो है।
बांग्लादेश को शामिल युद्धों के संपादन की सूची
इस सैन्य लड़ाई और शामिल है और बांग्लादेश, या बंगाल और इतिहास में विभिन्न अवधियों के दौरान बंगाल के लोगों में होने वाले युद्धों की एक सूची है। बंगाल की आधुनिक क्षेत्र अलग साम्राज्य के अधीन था जब लड़ाइयों और युद्ध का सबसे विशेष रूप से बंगाली के अधिकांश ब्रिटिश भारतीय सेना में सैन्य सेवा दे दिया और ब्रिटिश साम्राज्य के रूप में युद्ध लड़े, आई।
मानसी सल्वी
मानसी सल्वी एक भारतीय अभिनेत्री है इन्होंने ज्यादातर धारावाहिकों में ही कार्य किया है। ये एक मराठी अभिनेत्री है।
विज़ुअल बेसिक डॉटनेट
'विजुअल बेसिक .NET' एक बहु-प्रतिमान, उच्च स्तर प्रोग्रामिंग भाषा, है जिसे .NET फ्रेमवर्क पर लागू किया है। माइक्रोसॉफ्ट ने अपने मूल विजुअल बेसिक भाषा के उत्तराधिकारी के रूप में 2002 में VB.NET का शुभारंभ किया। ".NET" भाग 2005 में हटा दिया गया था हालांकि, इस लेख के लिए उन्हें और क्लासिक विजुअल बेसिक के बीच भेद करने के क्रम में, 2002 के बाद से सभी विजुअल बेसिक भाषा विज्ञप्ति में उल्लेख करने के लिए "विजुअल बेसिक .NET" का उपयोग करता है। दृश्य C # के साथ, यह NET ढांचे को लक्षित कर दो मुख्य भाषाओं में से एक है।
विसुअल बेसिक प्रोग्रमिङ के लिये मिक्रोसफ्ट के विजुअल स्टूडियो एकीकृत विकास परिवेश (आई डी ई) का उपयोग करता है कियाा जाता है ।अधिकतर विसुअल स्टूडियो एडिशन व्यवसायिक है लेकिन विसुअल स्टूडियो एक्सप्रेस और विसुअल स्टूडियो कम्युनिटी फ्रीवेयर हैं । डॉट नेट फ्राम्वोर्क , vbc.exe नामक एक फ्रीवेयर कमांड लाइन कम्पाइलर प्रदान करता है
भारत में लोकतंत्र
भारत दुनिया का दूसरा (जनसंख्या में) और सातवाँ (क्षेत्र में) सबसे बड़ा देश है। भारत दुनिया की सबसे पुरानी सभ्यताओं में से एक है, फिर भी यह एक युवा राष्ट्र है। 1947 की आजादी के बाद दुनिया के सबसे बड़े लोकतंत्र को इसके राष्ट्रवादी के आंदोलन भारतीय राष्ट्रीय कांग्रेस के नेतृत्व के तहत बनाया गया था।
संसद का चुनाव हर 05 साल में एक बार आयोजित किया जाता है। वर्तमान में प्रधान मंत्री नरेन्द्र मोदी सरकार के मुखिया हैं, जबकि राष्ट्रपति रामनाथ कोविन्द रास्ट्र के मुखिया हैं।
देश में दो मुख्य गठबंधन:राष्ट्रीय जनतांत्रिक गठबंधन, संयुक्त प्रगतिशील गठबंधन & सत्ताधारी पार्टियाँ 16 ; छह मुख्य राष्ट्रीय पार्टियाँ हैं: भारतीय जनता पार्टी, भारतीय राष्ट्रीय कांग्रेस, भारतीय कम्युनिस्ट पार्टी, भारतीय कम्युनिस्ट पार्टी (मार्क्सवादी), बहुजन समाज पार्टी और राष्ट्रवादी कांग्रेस पार्टी. राज्य स्तर पर, कई क्षेत्रीय दल विधानसभाओं के लिय हर पांच साल पर खड़े होते हैं। राज्य सभा चुनाव हर 6 साल में आयोजित की जाती है।
लोकतंत्र सरकार की एक प्रणाली है जो नागरिकों को वोट देने और मतदाताओं को अपनी पसंद की सरकार का चुनाव करने की अनुमति देती है।इसके तीन मुख्य अंग हैं: कार्यपालिका, व्यवस्थापिका, दलीय।
एंकोरेज, अलास्का
एंकोरेज (अंग्रेज़ी: "Anchorage", आधिकारिक एंकोरेज नगपालिका) संयुक्त राज्य अमेरिका के अलास्का राज्य का सबसे बड़ा नगर है। 2013 में 3,00,950 निवासियों के साथ यह अलास्का का सबसे अधिक जनसंख्या वाला नगर है और अलास्का की 40% जनसंख्या यहाँ निवास करती है। अमेरिका के 50 राज्यों में से केवल न्यूयार्क ही ऐसा राज्य हैं जहाँ की इससे अधिक जनसंख्या उस राज्य के सबसे अधिक जनसंख्या वाले नगर में निवस करती है। कुल मिलाकर एंकोरेज महानरीय क्षेत्र, जिसमें एंकोरेज और पड़ोस का मटानुस्का-सुसित्ना बरो सम्मिलित है, की जनसंख्या 2013 में 3,96,142 थी।
जलालुद्दीन ख्वारिज्म शाह
जलालुद्दीन ख्वारिज़्म शाह ख्वारिज्मी साम्राज्य का अन्तिम शासक था।
वह सुलतान मुहम्मद ख्वारिज़्म शाह का ज्येष्ठ पुत्र और वंश का अंतिम शासक था। मुहम्मद की मृत्यु के पश्चात् जलालुद्दीन के अन्य भाइयों ने मंगोलों की सहायता से इसके विरुद्ध षड्यंत्र रचा, इसलिये यह भागकर अफगानिस्तान चला गया। गजनी में इसने ६०,००० तुर्को को एकत्रकर सेना तैयार की। चंगेज खाँ (मंगोल) ने इसका पीछा किया। यह भागकर भारत आया (१२२१) और अल्तमश से संधि के असफल प्रयत्न किए। ३ वर्ष भारत में रहकर १२२४ में वह किरमान पहुँचा। यहाँ से चलते हुए उसने खुजिस्तान पार किया, जहाँ खलीफा अल नासिर से उसकी टक्कर हुई। १२२५ में उसने अजरबैजान के शासक उजबेग को पराजित कर उसकी राजधानी तबरीज पर अधिकार कर लिया। धीरे-धीरे आसपास के आकेश्स, किरमान और अखलात पर भी अधिकार कर लिया। इसी समय फारस में मंगोंलों के विरुद्ध इसे पुन: युद्ध करना पड़ा। तुरंत बाद अल अशरफ और कैकुबाद की संमिलित शक्तियों से पराजित होकर अजरबैजान चला गया किंतु मंगोलों के कारण उसे शांति नहीं मिली। अखलात होते हुए आमिद की ओर वह भागा। किंतु मंगोलों ने एक रात चुपके से आक्रमण किया, युद्ध में जलालुद्दीन मारा गया। कुछ समय में उसकी मृत्यु के संबंध में दो मत हो गए। कुछ ने अपने को ही जलालुद्दीन ख्वारिज्म शाह कहना आरंभ कर दिया था।
ख्वारिज्मी साम्राज्य
ख्वारिज्मी राजवंश तुर्की मूल का फारस का सुन्नी मुस्लिम राजवंश था। इस राजवंश ने वृहद ईरान के अधिकांश भाग पर पश्चवर्ती मध्यकाल में (लगभग १०७७ से १२३१ तक) शासन किया।
मैमोनिदेस
मोसेस मैमोनिदेस (1135-1204) मध्य युग के यहूदी दार्शनिक थे। इन्होने "गाइड तो दौब्टिंग" (अंग्रेजी में - "Guide to Doubting") नामक पुस्तक लिखी थी। इस पुस्तक में ये धर्ममीमांसा(theology) को पूरी तरह से तर्कसंगत करने की कोशिश करते हैं।
मैमोनिदेस का जन्म ११३५ इसवी में कोर्डोबा ( जो आज के समय के स्पेन में है। ) में हुआ था। मैमोनिदेस का देहांत १२०४ में काहिरा, मिस्र में हुआ था।
एपिकुरुस
एपिकुरुस प्राचीन युनान के दार्शनिक थे। ये आनंदवाद के संस्थापक थे। एपिकुरुस का जन्म 342/1 ईसापूर्व समोस में हुआ था।
जॉर्ज इलियट
मैरी अन्न एवांस (Mary Anne Evans ; 22 नवम्बर 1819 – 22 दिसम्बर 1880) एक अंग्रेजी लेखिका, पत्रकार और अनुवादक थीं। वे अपने उपनाम "जॉर्ज इलियट" से जानी जाती हैं। वे विक्टोरिया काल की प्रमुख अंग्रेज लेखिका थीं। उनकी गणना अंग्रेजी के महान् उपन्यासकारों में की जाती है।
आपका पालन पोषण तो एक कट्टर मेथोडिस्ट परिवार में हुआ किंतु २२ वर्ष की आयु में ब्रे और हेनेल के प्रभाव ने आपके दृष्टिकोण में क्रांतिकारी परिवर्तन कर दिया। धार्मिक प्रश्नों में तर्कपूर्ण एवं निष्पक्ष वैज्ञानिक दृष्टिकोण अपनानेवालों में आपका स्थान अपने युग में सर्वप्रथम है। परंतु आपकी सभी रचनाओं में एक दृढ नैतिक भावना विद्यमान है जिसके कारण आपने कर्तव्यपालन और कर्मफल के सिद्धांतों को सर्वोपरि स्थान दिया है।
आपका प्रथम साहित्यिक प्रयास स्ट्रॉस की 'लाइफ़ ऑव जीसस' का अनुवाद (१८४८) था। १८५१ में आप 'वेस्टमिन्स्टर रिव्यू' की सहायक संपादिका नियुक्त हुई जिससे आपको फ्राउड, मिल, कार्लाइल, हरबर्ट स्पेंसर तथा 'द लीडर' के संपादक जी.एच. लिविस जैसे सुविख्यात व्यक्तियों के संपर्क में आने का अवसर प्राप्त हुआ। लिविस की ओर आप विशेष आकर्षित हुई, जो उस समय अपनी पत्नी से अलग रह रहे थे। समाज की पूर्ण अवहेलना करके वे दोनों पति पत्नी की भाँति रहने लगे। यह संबंध लिविस के मृत्युपर्यंत कायम रहा।
लिविस की प्रेरणा से ही आप दर्शन छोड़कर उपन्यासरचना की ओर आकर्षित हुई। आपकी पहली तीन कथाएँ 'सीन्स फ्रॉम क्लेरिकल लाइफ़' के नाम से १८५८ में प्रकाशित हुई। इसके उपरांत 'ऐडम बीड' (१८५९), 'द मिल ऑन द फ्लॉस' (१८६०) और 'साइलस मारनर' (१८६१) लिखे गए। ये तीनों रचनाएँ ग्राम्य जीवन पर आधारित हैं जिससे वे भली भाँति परिचित थीं। इनमें हमें दीनहीनों के प्रति आपकी गहरी समवेदना के दर्शन होते हैं। 'रोमोला' (१८६३) को लिखने में आपने सर्वाधिक परिश्रम किया, परंतु उसे सजीवता प्रदान करने में आप पूर्णत: सफल न हो सकीं। फिर भी इस उपन्यास में टीटो मिलीमा का चरित्रचित्रण विशेष उल्लेखनीय है। 'फ़ेलिक्स होल्ट' (१८६६) की कथा १८३२ के सुधारवादी आंदोलन पर आधारित है। 'मिडिल मार्च' (१८७२) में, जो आपका सर्वोत्तम उपन्यास है, प्रांतीय जीवन का पूर्ण और सफल चित्रण मिलता है। व्यापकता की दृष्टि से इसकी तुलना बालज़ाक और टाल्सटाय की रचनाओं से की जाती है। आपकी अंतिम रचना 'डेनियल डेरोंडा' (१८७६) यहूदी जीवन पर आधारित है।
दीर्घकालीन उपेक्षा के अनंतर जार्ज इलियट की रचनाएँ पाठकों तथा आलोचकों दोनों का ध्यान पुन: आकृष्ट करने लगी हैं।
स्कारलेट विल्सन
स्कारलेट मेलिश विल्सन भारतीय सिनेमा में काम करने वाली एक ब्रिटिश मॉडल और नर्तकी है। स्कारलेट का जन्म और पालन-पोषण ब्रिटेन में हुआ। इन्होंने लंदन के टिफ़नी थिएटर कॉलेज में कला प्रदर्शन का अध्ययन किया।इन्होंने बैले और जैज़ में प्रशिक्षण प्राप्त किया। इन्होने कहा कि वह एक साल की उम्र से नृत्य (डांस) कर रहीं हैं।
बॉलीवुड में काम करने के लिए 2009 में ये भारत आईं और मॉडलिंग करना शुरू कर दिया। इन्होंने टीवी शो "चक धूम धूम" में कोरियोग्राफी में सहायता प्रदान कीऔर वाणिज्यिक विज्ञापनों समेत विभिन्न परियोजनाओं के लिए अनेक शहरों व अभिनेताओं जैसे ऋतिक रोशन और सैफ अली खान के साथ काम किया।
राजीव खंडेलवाल के साथ ये अहसान हैदर द्वारा लिखित और निर्देशित एक आगामी फिल्म में अपनी पहली प्रमुख भूमिका में दिखाई देंगी। स्कारलेट ने एस॰एस॰ राजमौली द्वारा निर्देशित 2015 की भारतीय द्विभाषी फिल्म में भी एक आइटम सॉन्ग किया है।
गिल्लेस देलयूज़े
गिल्लेस देलयूज़े फ़्रांसीसी दार्शनिक थे।
जोहान्न गोत्त्लिएब फिचते
जोहान्न गोत्त्लिएब फिचते (१७६२ - १८१४ ) एक जर्मन दार्शनिक थे।
माइकल हार्ड्ट
माइकल हार्ड्ट एक अमेरिकी राजनातिक दार्शनिक हैं।
अंतोनियो नगरी
अंतोनियो नगरी एक इतालियन राजनातिक दार्शनिक हैं।
जॉर्ज संतायाना
जॉर्ज संतायाना एक दार्शनिक थे।
गेब्रियल वाग्नेर
गेब्रियल वाग्नेर जर्मन दार्शनिक थे।
सांस्‍कृतिक स्रोत एवं प्रशिक्षण केन्‍द्र
सांस्कृतिक स्रोत एवं प्रशिक्षण केन्द्र (Centre for Cultural Resources and Training / सीसीआरटी) भारत सरकार के संस्कृति मंत्रालय के अधीन एक स्वायत्त संस्थान है। इसकी स्थापना मई, 1979 में श्रीमती कमलादेवी चट्टोपाध्याय तथा डॉ॰ कपिला वात्स्यायन द्वारा किया गया था। इस केन्द्र का मुख्य सैद्धान्तिक उद्देश्य बच्चों को सात्विक शिक्षा प्रदान कर उनका भावात्मक व आध्यात्मिक विकास करना है। इस लक्ष्य की प्राप्ति के लिए सीसीआरटी संस्कृति पर आधारित शैक्षिक कार्यक्रमों का आयोजन करता है और उनमें विचारों की स्पष्टता, स्वतन्त्रता, सहिष्णुता तथा संवेदनाओं का समावेश किया जाता है।
इस ‘केन्द्र’ का मुख्यालय नई दिल्ली में है। इसके तीन क्षेत्रीय केन्द्र हैं, जो भारतीय कला और संस्कृति के व्यापक प्रचार-प्रसार हेतु पश्चिम में उदयपुर, दक्षिण में हैदराबाद तथा पूर्वोत्तर में गुवाहाटी में स्थित हैं। सांस्कृतिक स्रोत एवं प्रशिक्षण केन्द्र का कार्य छात्रों के बीच भारत की क्षेत्रीय संस्कृतियों की बहुलता के विषय में जागृति व समझ उत्पन्न कर शिक्षा प्रणाली में अन्तर्निहित करना तथा इस ज्ञान को शिक्षा से एकीकृत करना है।
सांस्कृतिक स्रोत एवं प्रशिक्षण केन्द्र का मुख्य लक्ष्य देश भर के सेवारत शिक्षकों, शिक्षक प्रशिक्षकों, शैक्षिक प्रशासकों, छात्रो, के लिए विविध प्रशिक्षण कार्यक्रमों का आयोजन करना है। केन्द्र शारीरिक व मानसिक रूप से कमज़ोर बच्चों के लिए भी विशेष प्रशिक्षण कार्यक्रमों का आयोजन करता है। प्रशिक्षण-कार्यक्रम के अंतर्गत सांस्कृतिक पुस्तक-पुस्तिकाओं, दृश्य श्रव्य सामग्री द्वारा पाठ्यक्रम-शिक्षण में सांस्कृतिक तत्त्वों के सन्निवेश के लिए प्रविधि-प्रतिपादन पर विशेष बल दिए जाने के साथ-साथ भारतीय संस्कृति में निहित दर्शन, सौंदर्यशीलता की समझ व बोध भी विकसित की जाती है। विज्ञान, तकनीक, गृहव्यवस्था, कृषि, क्रीड़ा इत्यादि में संस्कृति की भूमिका से जुड़े सभी समृद्ध एवं विकासात्मक पहलुओं पर बल दिया जाता है।
सेवारत शिक्षकों के लिए प्रशिक्षण के महत्‍त्‍व पर भी बल दिया गया है। यदि शिक्षक प्रशिक्षित हों तथा शिक्षण की कार्य-प्रणालियों में परिवर्तनों की आवश्‍यकता को समझने के लिए तैयार हों तो शिक्षा व्‍यवस्‍था में परिवर्तन किया जा सकता है। चूंकि शिक्षक प्रशिक्षण की अवधि नौ महीने तक ही सीमित है उससे शिल्‍प में पारंगत शिक्षक तैयार करना सम्‍भव नहीं हो सकता। अतः प्रशिक्षित शिल्पकार औपचारिक रीति से पूर्णरूप से शिक्षित नही होते हैं। उन्हें बच्चों को शिल्पकलाएं सि‍खाने में प्रशिक्षित शिक्षकों के साथ होना चाहिए। छात्रों को भारत की समृद्ध सांस्‍कृतिक विरासत से अवगत कराने के लिए संग्रहालयों, स्‍मारकों तथा ऐतिहासिक महत्त्‍व के स्‍थलों के भ्रमणों का आयोजन भी किया जाता है।